《青阳代谢行》
宋代·释文珦

青阳已代谢，赤帝方司衡。
草木日繁庑，黄鸟鸣嘤嘤。
维彼造化者，密运何神灵。
不知为所迁，但见白发生。
囿身天地间，所卫唯生经。
宜令心气平，毋使疾疠婴。
顺此阴阳序，四体当安宁。
凯风吹棘薪，夭夭长枝茎。
怀念父母恩，有泪如雨倾。
仰观仍俯察，因之{左扌右余}中情。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。